
			             EXPUNERE de MOTIVE,
          PRIVIND OPORTUNITATEA PROIECTULUI DE HOTĂRÂRE
                                        privind aprobarea dobândirii de către Municipiul Timişoara, a terenului care face obiectul renunţării la dreptul de proprietate de către Goia Gheorghe şi Groza Victoria

Având în vedere adresele nr. CT2019-005443 din 27.08.2019 şi nr. CT2019-005696 din 10.09.2019, înregistrate la Primăria Municipiului Timişoara prin care  Goia Gheorghe şi Groza Victoria,  renunţă la dreptul de proprietate, asupra imobilul-teren situat în Timişoara  C.F. nr.425619 Timişoara, în suprafaţă de 5243 mp, reprezentând arabil pentru drum; 
Având în vedere, declaraţia autentificată sub nr.411 din 17.02.2019, la Biroul Notarial Individual Ciorîcă Marin-Eugen, prin care proprietarii tabulari ai imobilului-teren menţionat mai sus, renunţă la dreptul de proprietate asupra acestuia. Totodată declară că, imobilul-teren, este liber de sarcini şi servituţi.  
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art.562, alin.2 din Codul Civil, în C. F. nr. 425619 Timişoara, a fost notată declaraţia de renunţare la dreptul de proprietate. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este,  “arabil pentru drum”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică, înaintăm spre dezbaterea Consiliului Local al Municipiului Timişoara, proiectul de hotărâre, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara înscrise în, C.F. nr. 425619  Timişoara, în suprafaţă de 5243 mp,  şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum, care face obiectul renunţării la dreptul de proprietate de către Goia Gheorghe şi Groza Victoria şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.

